એક સર્જકને શું જોઇએ? એવું કહેવાય છે કે ખરો સર્જક માત્ર "સ્વાંત: સુખાય" કામ કરે છે. સર્જનશીલ શબ્દનો અર્થ જ એ છે કે અભિવ્યક્તિનું પ્રસ્ફૂટન થવા સાથે જ સર્જકને જોઇતું મળી જાય છે. બીજું કશું તે નથી માગતો. સર્જકના સન્માન દ્વારા વસ્તુત: આપણે સર્જનશીલતાને ગૌરવ પ્રદાન કરીએ છીએ. સમાજ જે મૂલ્યને "મૂલ્યવાન" ગણશે તે કરવા નાગરિકને ઉત્પ્રેરણ મળશે. સર્જશીલતા આપણા સન્માનની યાદીમાં શીર્ષસ્થ હો.